SIR বিতর্কের মাঝে যোগী রাজ্যেই ভুয়ো আধার কার্ড চক্রের হদিশ

ওয়েবডেস্ক-  এসআইআর (SIR) বিতর্কের মাঝে এবার ভুয়ো আধার কার্ড (Adhar Card) চক্রের হদিশ মিলেছে উত্তরপ্রদেশে (Uttarpradesh)। আর সেই আধার কার্ড পৌঁছে যাচ্ছে রোহিঙ্গা, বাংলাদেশি ও নেপালিদের হাতে। ফলে নির্বাচন কমিশন (Election Commission) যখন এসআইআর নিয়ে গোটা দেশজুড়ে কড়াকড়ি করছে, তখন বিজেপিশাসিত রাজ্যেই এই বেহাল চিত্র ধরা পড়েছে। আইনকে বুড়ো আঙুল দেখিয়ে রমরমিয়ে চলছে বেআইনি কারবার। সূত্রের খবর, ভুয়ো আধার কার্ড চক্রকে গ্রেফতার করেছে ইউপি পুলিশের সন্ত্রাস বিরোধী দল এটিএস (STS)।

ওই দলের পান্ডাকে গ্রেফতার করা হয়েছে। জানা গেছে, ভুয়ো আধার কার্ডের পাশাপাশি আরও বহু জরুরি নথিও তৈরি করত দুষ্কৃতীরা। উত্তরপ্রদেশের বিভিন্ন জায়গায় অভিযান চালিয়ে দশজনকে গ্রেফতার করা হয়েছে। পুলিশ কর্তা জানিয়েছেন, একটি ভুয়ো আধার চক্রের সন্ধান মিলেছে। এরা একাধিক জাল নথি তৈরি করত। এই চক্রের সঙ্গে এমন বহু মানুষের পরিচয় তাদের ভারতীয় নাগরিকত্বের বৈধ কাগজপত্র ছিল না।  কিংবা জন্মের তারিখ বা সরকারি তথ্য পরিবর্তনের প্রয়োজন রয়েছে। এমন ব্যক্তিদের জন্য ভুয়ো জন্ম শংসাপত্র, বাসস্থান প্রমাণপত্র ও হলফনামাও তৈরি করা হত,  যাতে আধার কার্ডে সংশোধন বা নতুন কার্ড ইস্যু করানো যায়।”

আরও পড়ুন- ব্যাঙ্ক জালিয়াতি, অনিল আম্বানির বাড়িতে CBI, সকাল থেকেই তল্লাশি

গত মাস থেকেই পুলিশের কাছে একাধিক সূত্রে এই ধরনের খবর আসত। অবশেষে শুক্রবার পুলিশের অভিযানে গোটা দলটিকে পাকরাও করা হয়। এই চক্রটি উত্তরপ্রদেশ ছাড়াও পশ্চিমবঙ্গ, বিহার, ঝাড়খণ্ড, দিল্লি-এনসিআর, রাজস্থান, মহারাষ্ট্র, হরিয়ানা ও উত্তরাখণ্ডেও সক্রিয় ছিল। প্রতি ভুয়ো আধার কার্ড পিছু চক্রটি ২ হাজার টাকা থেকে ৪০ হাজার টাকা পর্যন্ত নিত। অভিযান চালিয়ে একাধিক ভুয়ো নথি, কাগজপত্র, ও আধার কার্ড তৈরির  নানা রকম যন্ত্র বাজেয়াপ্ত করেছে। একইসঙ্গে সরকারি কর্মকর্তাদের ভুয়ো সিলমোহর, আধার কার্ড ও নথি উদ্ধার করা হয়েছে।

দেখুন আরও খবর-